text: Børnehavebørn spredte julestemning i banken
  29 november 2017 kl. 13.22
  Julen er traditionernes tid, og traditionen tro var en børnehave inviteret til at pynte op hos Union-Bank i Harreslev. 
  Det sørme, det sandt – det er snart december.
  I Harreslev lige syd for den dansk-tyske grænse er julestemningen så småt begyndt at sprede sig.
   Lisbeth von Winterfeld, pædagog, Kobbermølle Børnehave: "Det er jo hyggeligt. For os starter julen allerede i starten af november, når vi begynder at klippe julepynt til træet. Det er noget børnene snakker meget om. Det er jo en stor oplevelse for dem."
  Her er der tradition for, at børn fra mindretalsinstitutioner i området skiftes til at pynte juletræet i Union-Bankens lokaler.
  I år var det så Kobbermølle Børnehave, der fik æren af at pynte op, og her har forberedelserne stået på længe.
  - Det er jo hyggeligt. For os starter julen allerede i starten af november, når vi begynder at klippe julepynt til træet. Det er noget børnene snakker meget om. Det er jo en stor oplevelse for dem, siger pædagog Lisbeth von Winterfeld.
  Det kan selvfølgelig heller ikke blive jul uden et besøg af julemanden, han synger julesange og danser med børnene på byens markedsplads. Nogle af de små skal dog lige vænne sig til manden med det store røde skæg:
  - For de små på tre år kan julemanden godt være lidt uhyggelige, fordi de ikke kender ham endnu, men det skal nok komme, de finder ud af, at han er rar, han havde jo tøjdyr med til dem alle sammen.
  